  Майя Бывальцева 28-тӥ пӧсьтолэзе Ижкарын Россиысь Ожгар зарезь флотлэсь нуналзэ пусъёзы. Со сярысь Удмуртилэн шоркарезлэн пресс-службаез ивортэ. Праздник 9 часын Ожгар но уж данлыкъя монумент дорысь Вормон скверын митинген кутскоз. Собере люкаськемъёс Иж тыметлэн ярдураз мынозы.  9 час 10 минутысен 10 часозь Коммунаръёслэн, Лихвинцев нимо, Пушкинской, Бордин нимо, М. Горький нимо, Милиционной урамъёслэн люкетъёссы транспортлы ворсамын луозы 10 часын «Пыраклы Россиен» синпелет вадьсысь ярдурын построение ортчоз: рапорт сётозы, флагез ӝутозы, ожгар зарезь флотысь ветеранъёсты ӟечкылалозы. Собере «Варяг» крейсерысь матрослэн Иван Шутовлэн Нагорной шайвылысь шагу вылаз сяськаос понозы. Иж тыметлэн ярдураз армрестлингъя, дротик лэзьянъя, гозы кысканъя ӵошатсконъёс, «ЯЛ-6» пыжен уянъя чемпионатлэн первенствоез, концерт но мукет ужрадъёс ортчозы. Озьы ик нылпиосын семьяослы, пиналъёслы пӧртэм ужрадъёс луозы. Шулдыръяськон 13 час 30 минутозь мыноз. Тегъёс: Мерлык Ижкар Удмуртия праздникъёс ВМФ  